শচীন্দ্র চৌধুরী
শচীন্দ্র চৌধুরী (২৪ ফেব্রুয়ারি ১৯০৩ – ১২ জুন ১৯৯২) ছিলেন একজন ভারতীয় আইনজীবী এবং রাজনীতিবিদ। তিনি ১৯৬৫ থেকে ১৩ মার্চ ১৯৬৭ পর্যন্ত লাল বাহাদুর শাস্ত্রী এবং ইন্দিরা গান্ধীর আমলে ভারত সরকারের অর্থমন্ত্রী ছিলেন। এছাড়া ১৯৬৬ সালে লাল বাহাদুর শাস্ত্রীর মৃত্যুর পর তিনি অন্তরবর্তী প্রধানমন্ত্রী গুলজারিলাল নন্দার মন্ত্রীপরিষদভুক্ত মন্ত্রীও ছিলেন। তিনি বেশ কয়েকটি কোম্পানির পরিচালক, ভারতীয় স্টেট ব্যাঙ্কের কেন্দ্রীয় বোর্ডের সদস্য, আইন কমিশনের সদস্য এবং জাতিসংঘ সাধারণ পরিষদে ভারতীয় প্রতিনিধি দলের সদস্য ছিলেন।